[pic] | KOMISIJA EVROPSKIH SKUPNOSTI |

Bruselj, 6.7.2006

COM(2006) 381 konč.

2003/0297 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

ODLOČBO EVROPSKEGA PARLAMENTA IN SVETA o določitvi smernic za vseevropska energetska omrežja in razveljaviti odločb št. 96/391/ES in št. 1229/2003/ES, (COM(2003) 742 konč., C5-0064/2004, 2003/0297(COD))

O SPREMEMBAH PREDLOGA KOMISIJEv skladu s členom 250(2) Pogodbe ES

2003/0297 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

ODLOČBO EVROPSKEGA PARLAMENTA IN SVETA o določitvi smernic za vseevropska energetska omrežja in razveljaviti odločb št. 96/391/ES in št. 1229/2003/ES, (COM(2003) 742 konč., C5-0064/2004, 2003/0297(COD))

1. UVOD

Točka (c) tretjega pododstavka člena 251(2) Pogodbe ES določa, da Komisija poda svoje mnenje o spremembah, ki jih Parlament predlaga v drugi obravnavi. Komisija spodaj podaja svoje mnenje o spremembah, ki jih je predlagal Parlament.

2. OZADJE

a) datum odločbe Komisije: 10. 12. 2003.

b) datum predložitve Parlamentu in Svetu: 11. 12. 2003.

d) datum mnenja Evropskega ekonomsko-socialnega odbora: 2. 6. 2004.

e) datum mnenja Parlamenta, prva obravnava: 7. 6. 2005.

f) datum političnega dogovora v Svetu: 28. 6. 2005.

g) datum sprejetja skupnega stališča: 1. 12. 2005.

h) datum mnenja Parlamenta, druga obravnava: 4. 4. 2006.

3. NAMEN PREDLOGA

Cilj predlaganih sprememb je v glavnem vključitev desetih novih držav članic v prednostne projekte in izboljšanje izvajanja. Podpora TEN-E se osredotoča na podpiranje najpomembnejših zmogljivosti za medsebojno povezovanje iz Priloge IV izvirnega predloga. Glavni novi elementi predlaganih smernic so: (i) določitev projektov evropskega interesa za projekte, ki imajo zelo pomembno čezmejno razsežnost, in (ii) določitev evropskega koordinatorja , ki bo prispeval k njihovi učinkoviti pripravi in izvedbi v dogovorjenem časovnem okviru.

4. MNENJE KOMISIJE O SPREMEMBAH EVROPSKEGA PARLAMENTA

4.1. Spremembe, ki jih je Komisija sprejela

Komisija lahko v celoti sprejme vseh 17 sprememb, ki jih je sprejel Evropski parlament. Te so posledica kompromisnega svežnja, o katerem sta se dogovorila Evropski parlament in Svet v drugi obravnavi. Spremembe ponovno uvajajo glavne elemente predloga Komisije, namreč kategorijo „projekti evropskega interesa“ in “evropskega koordinatorja“. Sklenitev kompromisnega svežnja je omogočilo spoznanje, da so informacije v rokah podjetij, ki izvajajo take projekte, in ne v rokah držav članic. Osnutek predloga zato obvezuje države članice, da zagotovijo pretok informacij in transnacionalno koordinacijo projektov evropskega interesa.

Spremembe skupnega stališča se v glavnem nanašajo na:

- ponovno uvedbo kategorije „ projekti evropskega interesa “ (členi 1(1), 5(a), 6(5) in 8);

- diferenciacijo stopenj prednostnega dostopa do financiranja glede na vir sofinanciranja, z dajanjem “primerne prednosti“ financiranju v okviru Uredbe Sveta (ES) št. 2236/95 in hkratnim namenjanjem “posebne pozornosti“ projektom, ki so označeni kot projekti evropskega interesa za financiranje v okviru drugih skladov za sofinanciranje (člen. 8(2) in (3));

- transnacionalno koordinacijo med državami članicami v primeru trenutne ali prihodnje zamude pri napredku katerega od projektov, ki so označeni kot projekti evropskega interesa; Komisija lahko v tem primeru pozove države članice, da v roku 3 mesecev sporočijo razloge za zamudo (člen 8(6));

- Države članice so zaradi svojega omejenega vpliva na fazo izgradnje, ki jo izvajajo zasebna podjetja, vztrajale pri izbrisu določbe, ki v primeru zamud daje Komisiji možnost za umik izjave o evropskem interesu. Glede na napredek, dosežen pri koordinaciji in spremljanju, je to stališče za Komisijo sprejemljivo.

- ponovno uvedbo evropskega koordinatorja , ki ga imenuje Komisija v dogovoru z zadevnimi državami članicami in po posvetovanju z Evropskim parlamentom, v primerih, ko se pri projektih, ki so označeni kot projekti evropskega interesa, pojavi znatna zamuda ali težave pri izvajanju (člen 10(1));

- opredelitev zahtev za poročanje : Države članice na podlagi osnutka časovnega načrta, ki ga določi Komisija, predložijo Komisiji posodobljen in okvirni časovni načrt za dokončanje projektov evropskega interesa. Komisija sestavi dveletna poročila o napredku takih projektov. V primeru, ko je za zadevni projekt imenovan evropski koordionator, navedeno nalogo prevzame evropski koordinator (člen 9(1) in (2)).

5. SKLEP

Komisija v skladu s členom 250(2) Pogodbe ES spremeni svoj predlog, kakor je navedeno zgoraj.